《简张中白》
元代·方回

畴昔兵兴岂料今，朱幡犹忆对青衿。
棠郊自愧无遗爱，芹泮遥知有好音。
练水招予归旧隐，锦峰输子擅清吟。
岂无樽酒能娱客，黄浦门头一再斟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。